PATVIRTINTA

Lentvario pradinės mokyklos

direktoriaus 2015 m. spalio 28 d.

 įsakymu Nr. V- 44

 LENTVARIO PRADINĖS MOKYKLOS

VIDAUS TVARKOS TAISYKLĖS

TĖVAMS

1. Ugdyti vaiko pagarbą bendraamžiams, vyresniems bei visiems bendruomenės nariams.
2. Užtikrinti vaiko saugų, punktualų, reguliarų mokyklos lankymą. Į mokyklą mokinys gali atvykti likus pusvalandžiui iki pamokų pradžios.
3. Užtikrinti, kad mokinys nuolat vilkėtų mokyklinę uniformą, avėtų vidaus patalpoms skirtą avalynę.
4. Užtikrinti, kad mokinys mobiliuoju telefonu naudotųsi tik pagal mokyklos nustatytą tvarką.
5. Užtikrinti, kad vaikas turėtų reikalingas mokymosi priemones (pratybų sąsiuvinius, dailės ir technologijų priemones, kūno kultūros aprangą ir kt.).
6. Parinkti papildomo ugdymo veiklą pagal vaiko poreikius ir mokyklos pasiūlytas galimybes.
7. Užtikrinti, kad vaikas, nelankantis pailgintos darbo dienos grupės ar kitos popamokinės veiklos, po pamokų nedelsiant vyktų namo.
8. Nuolat domėtis vaiko ugdymosi rezultatais.
9. Nuolat kontroliuoti ir koreguoti vaiko ugdymąsi ir elgesį.
10. Kasmet patikrinti vaiko sveikatą ir pateikti mokyklai reikiamą informaciją iki rugsėjo 15 d.
11. Vaikui susirgus, tą pačią dieną kreiptis į gydytoją (atleisti nuo kūno kultūros pamokų gali tik medicinos darbuotojas, tėvų raštelis negalioja).
12. Vaikui susirgus, tą pačią dieną informuoti mokytoją.
13. Leisti mokyklai tikrinti vaiko švarą ir asmens higieną (užsikrėtimo pedikulioze prevencija).
14. Išleisti vaikus į mokyklą tvarkingai apsirengusius, laikantis higienos reikalavimų.
15. Atlyginti mokyklai vaiko padarytą žalą.
16. Neprieštarauti, kad mokykloje jo vaiko sukurtas kūrybinis darbas (kūrinys) neatlygintinai būtų publikuojamas mokyklos internetinėje svetainėje ar viešinamas kitose viešose vietose.
17. Neprieštarauti, kad apie mokyklos veiklą sukurtas filmas ar nuotraukos, kur užfiksuotas ir jų vaikas, neatlygintinai būtų publikuojamas mokyklos internetinėje svetainėje ar viešinamas kitose, su mokyklos veiklos informavimu susijusiose vietose.
18. Neprieštarauti, kad jų vaiko ugdymo procese dalyvaus ir mokykloje pedagoginę - psichologinę – socialinę praktiką atliekantys asmenys.
19. Neprieštarauti, kad mokyklos pedagogai, esant reikalui, lankytųsi vaiko šeimos namuose.
20. Tėvai privalo laikytis ir vykdyti visus mokyklos tarybos priimtus sprendimus ir mokymosi susitarimus, jei jie neprieštarauja LR įstatymams, LR Švietimo ir mokslo ministro įsakymams, LR Vyriausybės ir steigėjo norminiams teisės aktams.

Aptarta metodinėje grupėje

2015 m. rugpjūčio 27 d.